***КУБА И МЕКСИКО***

***Екскурзия в Хавана и почивка на Ририера Мая - Плая дел Кармен***

***11 дни / 8 нощувки Kарибска фиеста:***

***3 нощувки със закуски в Хавана + 5 нощувки в Плая дел Кармен на All inclusive***

***Дата:***

***10.11.2024 – 20.11.2024***

***ЦЕНА 2998 ЕВРО!***

* ***Малка група с професионален екскурзовод и водач на български език!***
* ***Удобен полет от София през Истанбул с АК „Turkish Airlines”***
* ***Настаняване в отлично подбрани 5\* хотели от веригите Iberostar в Хавана и Ривиера Мая – Плая дел Кармен.***
* ***Включен Гранд тур на Хавана с обяд и разходка с ретро автомобил!***
* ***Включен полудневен тур Хемингуей с включен обяд!***
* ***Включена вечеря в Буена Виста Соушъл клуб Хавана!***
* ***Включена екскурзия до пирамидите на маите в Мекскико - Чичен Ица!***

**1-ви ден: 10.11.24 София - Истанбул**

Среща с представителя на летище София. Излита от София в 21:35ч. за полет до Истанбул с АК “Turksih Airlines”. Каца в Истанбул в 00:05ч. Кратък престой до полета за Хавана в 02:10ч. на следващия ден.

**2-ри ден: 11.11.24 Истанбул - Хавана**

Излитане от Истанбул в 02:10 часа. Пристигане в Хавана в 08:15ч. и трансфер и настаняване в централно резположен в стария град в историческия културен център на Хавана хотел [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/). Свободно време за почивка.

**От 17:00 часа организирана с екскурзовод пешеходна обиколка за разглеждане опознаване на района и вечеря под звуците на Буена Виста Соушъл клуб.**

Легендарната кубинска формация е не просто едно oт многото музикални лица на Куба, а може да се каже дори емблемата на кубинската музика.

„Буена Виста Соушъл Клъб“ е създадена през 1932 г. и е кръстена на едноименния квартал в близост до Марианао, Хавана, който се превръща в домакин на първите концерти на групата. С годините в формацията участват много популярни певци и артисти, сред които: покойният Ибрахим Ферер и Компай Сегундо, великата Омара Портуондо, близка приятелка на нашата Йорданка Христова. Музикалният ансамбъл „Буена Виста Соушъл Клъб“ става изключително популярен най-вече заради едноименния документален филм на немския режисьор Вим Вендерс през 1999 г., който открива кубинската музика и фолклор за света.

Връщане в хотела. Нощувка.

**3-ти ден: 12.11.24 Хавана**

Закуска. **В този ден ще направим** **целодневен гранд тур на Хавана с обяд (включен в цената).**
Ще започнем нашата обиколка с посещение на квартала Фустерландия на Хосе Фустер, известен още като Пикасо на Куба - място украсено с картини, керамика и рисунки и превърнато в изложба на открито. Ще продължим към прекрасния парк Алмендарес и ще се насладим на буйната тропическа растителност, която е и убежище на хаванчани от летните жеги. Следва новия квартал Мирамар с луксозните хасиенди по Пето Авеню и посолства, между които и Българското.

**Обяд в местен ресторант.** Следва Фото пауза и кратко свободно време в хотел Nacional de Cuba – най-известният хотел в цяла Куба, построен с парите на американската мафия и служещ през 30те години за срещи на големите италиански и американски мафиотски фамилии. Използван тематично и за декор във филма „Кръстникът“, във фоайето на хотела и днес могат да се видят снимки и автографи на знатни гости като Уинстън Чърчил, Нилсън Рокфелер, Франк Синатра, Ърнест Хемингуей, Уолт Дисни и много други. Следва разходка от хотела с ретро автомобили за около час. Ще усетим безвремието и вятъра по времето на обиколката по Малекон, емблемата на Хавана и най-дългата пейка в света, както я наричат местните. Разходката с цветните открити лимузини свършва в Стара Хавана, където пък започва нашата пешеходка обиколка. По време на пешеходната обиколка на стария квартал ще видим площадите ¨Plaza de Armas¨, Plaza de la Catedral¨, ¨Plaza San Francisco de Asis¨ and Plaza Vieja. След това ще се разходим по известната търговска улица Obispo, Floridita бар (разположен в края на улица Obispo), хотел Ambos Mundos, където е пребивавал Хемингуей. Свободно време за разходка и вечеря в някой от вкусните ресторанти в Куба, където ще се насладите на местните специалитети: маланга с мед, сладки готвени банани , прясна риба/скариди/омар или октопод на скара.

**Или по желание посещение на вариетното шоу Паризиен с включена вечеря. (срещу заплащане – 110 евро/ 215 лева).**

**4-ти ден: 13.11.24 Хавана**

Закуска.

**Полудневен тур с включен обяд до къщата - вдъхновение на Хемингуей, Финка Вихия, построена в испански колониален стил върху хълм с прекрасна тропическа гледка към Хавана. (включен в цената).**

Във владенията и се простира огромен парк, постлан с тучна морава и украсена от палми, орхидеи, мангови дръвчета, тръстики, папрати и други характерни за Карибската шир зелено-цветни обитатели. Хемингуей изживява последните 22 години от живота си сред ботаническата живопис на Финка Вихия (Finca Vigía), както сам нарича своето лично кубинско убежище. В превод от испански името означава „наблюдателница“. Вдъхновен от рая на Финка Вихия, морето и цялата карибска околност, Хемингуей написва „За кого бие камбаната“ и безсмъртното си произведение „Старецът и морето“, с което печели награда Пулицер през 1953г. и Нобелова награда за литература през 1954 г. Финка Вихия става снимачна площадка за последната кино-продукция, посветена на животът на Хемингуей – „Папа Хемингуей в Куба“ (2016). Това е и първият американски филм, сниман в Куба след повече от 50 години студена война. Настаняване в централно разположен хотел [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/). Свободно време.

Възможност за вечеря в местен ресторант подбран от екскурзовода срещу доплащане.

Връщане в хотела. Нощувка.

**5-ти ден: 14.11.24 Хавана – Канкун – Плая дел Кармен**

Закуска. Освобождаване на хотела и трансфер до летището в Хавана за полет до Канкун/Мексико в 10:45 ч. Кацане в Канкун/Мексико в 11:10 ч. Посрещане и трансфер до Ривиера мая - Плая дел Кармен (около 40 мин.) Настаняване в хотел **[Iberostar Tucan 5\*](https://www.iberostar.com/en/hotels/riviera-maya/iberostar-tucan/?utm_source=google&utm_medium=organic&utm_campaign=IBSVOL_AME_SEOLOC_GMB_NA_EN_MEX_ROO_CUN_TUC_PULL_NA_NA_NA_NA_NA)**на базаAll inclusive. Свободно време за плаж и отдих. Нощувка.

**6-ти ден: 15.11.24 Плая дел Кармен - Чичен Ица (включено в цената).**

**Закуска.** **Днес ще направим екскурзия до** **древния град Чичен Ица - едно от седемте нови чудеса на света с включен обяд.** Ще се отправим към един от най-впечатляващите археологически обекти в Мексико – древният град Чичен Ица. По време на пътуването ни ще посетим Sacred Cenote или водната пещера на маите, намираща се в средата на джунглата, скрита в дива растителност. Ще имаме възможност да се потопим във водите пазещи тайните на древни цивилизации. Ще се насладим на вкусен обяд на шведска маса с типични ястия от кухнята на Юкатан. Отпътуваме към археологическия обект Чичен Ица.

Разглеждане на Пирамидата на Кукулкан, датираща от VI в. след новата ера, Бог Кукулкан на маите. Височината на пирамидата е 30 м. , а дължината на страните ѝ е 55 м. Има стълба с 365 стъпала, водеща нагоре, символизиращи дните на годината. В храма на върха на пирамидата са били принасяни в жертва на Кукулкан пленени войни от вражеските армии. Тук се откриват доказателства за изключително напреднало познание, непонятно и днес. Ще видим и намиращите се наблизо Храм на черепите, Храм на ягуара, игрището, площада с хилядата колони, свещенната стена, легендарната обсерватория на маите, в която е създаден изключително прецизния календар. Името „Чичен Ица“ означава „При устието на кладенеца на Ица“. Това произлиза от chi', което означава "уста" или "ръб", и chʼen или chʼeʼen, което означава "кладенец". Itzá е името на етническа група, която е придобила политическо и икономическо господство по тези земи. Отпътуване обратно към Ривиера Мая. Вечеря. Нощувка.

**7-ми ден: 16.11.24 Плая дел Кармен**

All Inclusive. Свободно време за плаж, разходка и почивка. Нощувка.

**8-ми ден: 17.11.24 Плая дел Кармен - Парка Ешкарет (Xcaret) – Ривиера Мая**

Закуска. **Свободно време за плаж или** **възможност за допълнителна eкскурзия до парка Xcaret (срещу допълнително заплащане - 190 евро / 372 лева**).

Xcaret е природен парк с повече от 50 атракции за всички възрасти, идеален за цялото семейство.

Тук можете да плувате в подземни реки, да се разхождате по пътеки в средата на джунглата и да обикаляте мистериозни пещери. Можете да открийте нови цветове в градината на пеперудите и мистериите на морското дъно в аквариум Кораловия риф. Ще имате възможността да видите животинските видове на региона ягуари, фламинго и много други екзотични птици.

В парка има няколко атракциона, които трябва да посетите, като древните останки от руините на маите, Музея на Мексико за популярно изкуство, класическа хасиенда и Параклис Гуадалупе (Guadalupe Chapel).

Насладете се на мексиканската култура с предиспански танци, charrería и великолепното представяне на шоу програмата Xcaret México Espectacular, с участието на повече от 300 артисти.

В Xcaret Riviera Maya има голямо разнообразие от ресторанти, с типична традиционна кухня и не само. Ако желаете ще имате възможността да плувате с делфин или да направите шнорхелинг в подводни пещери. Изключително колоритно изживяване, което накрая ще завърши с богата шоу програма, показваща културата на древните маи и битките, водени на Чичен Ица.

**Препоръчват се** удобни обувки, бански костюм, шапка, слънцезащитен крем, удобни дрехи.

Връщане в хотела. Вечеря. Нощувка.

**09-ти ден: 18.11.24 Плая дел Кармен**

All Inclusive. Свободно време за плаж, разходка и почивка. Нощувка.

**10-ти ден: 19.11.24 Плая дел Кармен - Канкун**

Закуска. Обяд. Освобождаване на хотела и трансфер за полет от Хавана до Истанбул в 14:30 ч. Кацане в Истанбул в 10:35ч. на следващия ден. Кратък престой на летището до полета за София.

**11-ти ден: 20.11.24 Истанбул** **- София**

Полет от Истанбул за София в 14:45ч. Пристигане в София в 15:05 ч.

**ПАКЕТНИ ЦЕНИ КУБА И МЕКСИКО**

|  |  |  |  |  |  |
| --- | --- | --- | --- | --- | --- |
| **Хотели:** [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/)[**Iberostar Tucan 5\***](https://www.iberostar.com/en/hotels/riviera-maya/iberostar-tucan/?utm_source=google&utm_medium=organic&utm_campaign=IBSVOL_AME_SEOLOC_GMB_NA_EN_MEX_ROO_CUN_TUC_PULL_NA_NA_NA_NA_NA) | **Пансион**  | **Човек в двойна стая** | **Човек в единична стая** | **3-ти възрастен в стая** | **Дете до 12 г. в стая с 2-ма взр.** |
| **10.11.24 – 20.11.24** | *3 закуски + 5 All inclusive* | 2998 евро/ 5865 лева | 3716 евро/ 7268 лева | 2795 евро/ 5467 лева | 2560 евро/ 5007 лева |

**Цената включва:**

* Полет с авиокомпания „Turkish Airlines” София - Истанбул – Хавана / Канкун - Истанбул- София с включени летищни такси и чекиран багаж 23 кг. и 8 кг. ръчен в салона на самолета;
* Полет с авиокомпания „Viva Aerobus“ Хавана - Канкун с включени летищни такси и чекиран багаж 23 кг. и 8 кг. ръчен в салона на самолета;
* Всички трансфери по програмата от летища до хотели и обратно;
* 3 нощувки в Хавана хотел [**Iberostar Park Central 5\***](https://www.ibercuba.com/br/hoteis/la-habana/iberostar-parque-central/) на база закуска;
* 5 нощувки в Плая дел Кармен хотел [**Iberostar Tucan 5\***](https://www.iberostar.com/en/hotels/riviera-maya/iberostar-tucan/?utm_source=google&utm_medium=organic&utm_campaign=IBSVOL_AME_SEOLOC_GMB_NA_EN_MEX_ROO_CUN_TUC_PULL_NA_NA_NA_NA_NA) на база All Inclusive;
* Водач – екскурзовод на български език по време на пътуването;
* Гранд тур на Хавана с включен обяд и разходка с ретро автомобил;
* Вечеря с програма в Буена Виста Соушъл клуб Хавана.
* Полудневен тур Хемингуей с включен обяд;
* Екскурзия до древния град на маите Чичен Ица с включен обяд;
* Медицинска застраховка за периода на пътуване с лимит на отговорност 10000 евро;
* QR код и Виза за Куба.

**Цената не включва:**

* Допълнителни екскурзии и мероприятия – заявяват се и се заплащат в България най-късно при доплащането на пакета;
* Вариетното шоу Паризиен с включена вечеря – 110 евро/ 215 лева
* Посещение на парка Xcaret Park с включен обяд и напитка – 190 евро;
* Застраховка „Отмяна на пътуване“ – около 3% от стойността на пътуването.
* **Необходима градска такси за плащане в Мексико -** 475 мекскикански песо за стая на ден (около 47 лева) платими на рецепция при настаняване!
* Хранения извън посочените в програмата;
* Бакшиши за портиери, носачи на багаж, допълнителни екскурзии на място – заплащат се на място по Ваше желание (очаквани са, но не са задължителни);

**Условия за резервация:**

* **Международен паспорт с валидност минимум 6 месеца считано след дата 20.11.24;**
* **При записване се внася 600 евро или 1200 лева депозит;**
* **Доплащане до 30 дни преди пътуването.**

**Полетно разписание с А/К “Turkish Airlines” и „Viva Aerobus“:**

|  |  |  |  |  |
| --- | --- | --- | --- | --- |
| ***№ на полета*** | ***Лети от*** | ***Час на Излитане*** | ***Каца в*** | ***Час на Пристигне*** |
| ТК1030 | СОФИЯ | 21:35 | ИСТАНБУЛ  | 00:05 + 1 ден |
| ТК 183 | ИСТАНБУЛ | 02:10 | ХАВАНА | 07:15 |
| Viva Aerobus | ХАВАНА | 10:45 | КАНКУН | 11:10 |
| ТК 182 | КАНКУН | 08:40 | ИСТАНБУЛ | 08:55 + 1 ден |
| ТК1031 | ИСТАНБУЛ | 14:45 | СОФИЯ | 15:05 |

***\*Полетното разписание е обявено в местното часово време на всяка държава.***

**Забележки:**

* Офертата важи при минимум 10 туристи;
* Срок за уведомление за несъбран минимум – 30 дни преди заминаване;
* Пътуването е без медицински изисквания за имунизации;
* Туроперторът си запазва правото на промяна на обявените хотели по програмата с други, идентични по категория и качество;
* Туроператорът си запазва правото да променя последователността на изпълнение на мероприятията по програмата;
* Промяна на цената е възможна при: промяна на транспортни разходи (гориво), летищни, пристанищни и др. такси; промяна с повече от 3% на валутния курс в периода м/у датата на сключване на договора и отпътуването; непредвидено покачване на цените от страна на партньорите ни, както и в други обективно наложителни случаи.
* Поради променящите се цени на горивата авиокомпаниите могат да начислят т.нар. горивна такса (fuel surcharge). В такъв случай туроператорът си запазва правото да променя цената на пътуването с фактическата стойност на горивната такса и тя ще е дължима за всички резервации за полета, за които тя се начислява, без значение кога те са направени. Тази такса следва да бъде обявена от туроператора и заплатена от потребителя не по-късно от 10 дни преди датата на заминаване.

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.**

**Срокове за анулации и неустойки:**

* При наличие на повече от 60 дни преди датата на отпътуване – неустойка не се удържа;
* Между 59-ия и 30-ия ден преди датата на заминаване се удържа размерът на внесения депозит;
* При по-малко от 29 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билети по международни полети и не по-късно от 15 работни дни преди датата на пътуването, като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

**Информация относно здравните изисквания**:

Няма задължителни медицински и санитарни изисквания при пътуване до Куба.

Няма задължителни медицински и санитарни изисквания при пътуване до Мексико.

**Пътуване на лица с ограничена подвижност**: Пътуването като цяло НЕ Е подходящо за лица с ограничена подвижност.

**Мерки за влизане в страната :**

* QR кода за Куба е задължителен.
* Виза за Куба е задължителна.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1329230126000001 на ЗК „ДЖЕНЕРАЛИ”АД.